עוד לפני יום הכיפורים, נפגש כהן עם אלי אלאלוף ועם אנשי האוצר על מנת לגבש תקציב למאבק. "זו מלחמה עבור אותם קשישים, ילדים, ומשפחות שהם חלק מאיתנו והפכו בשנים האחרונות לשקופים", הסביר כהן. "זה לקח עשרות שנים יותר מידי, אבל אנחנו מתחילים את המאבק מתוך חובה כחברה, וכמדינה".בתחילת השבוע שעבר הציג שר האוצר יאיר לפיד את עיקרי התקציב המתגבש. לפי התוכנית שהציג, יורחבו התקציבים החברתיים במיליארדי שקלים, ותופעל תכנית חדשה שתוציא כ-200 אלף קשישים ממעגל העוני. כמו כן, לדברי לפיד, יועלו תקציבי מענקי העבודה שנקראו בעבר מס הכנסה שלילי בדגש על אימהות חד הוריות. שר האוצר ציין עוד כי תקציב משרד הרווחה יגדל בכחצי מיליארד שקל נוספים וכמו כן, יוקצו גם מיליארד שקלים נוספים לניצולי השואה.עיקרי דוח ועדת אלאלוףעל פי הדוח, שהוגש לפני כשלושה חודשים, הוועדה ממליצה על הגדלת קצבאות הבטחת ההכנסה והשלמת ההכנסה לקשישים, וכן הגדלת הסיוע בשכר דירה לזכאים, פטור מלא מתשלום על תרופות וביקורי רופא עבור אוכלוסיות חלשות, חסינות מוחלטת מניתוקי מים וחשמל למקבלי קצבאות, טיפולי שיניים בחינם לילדים עד גיל 18 ולזכאי השלמת הכנסת מגיל 75.לקריאת דוח הוועדה המלא לחצו כאןהדוח מציע גם לוח זמנים ליישום מסקנותיו: על פי הוועדה, על ישראל לשאוף להפחתת שיעור העוני לזה הממוצע במדינות ה-OECD בתוך תקופת זמן של 10 שנים. על מנת לעמוד ביעד זה, ממליצים חברי הוועדה ליישם את המסקנות באופן מלא תוך פרק זמן של 3-5 שנים, כששלב היישום הראשון מתחיל כבר בתקציב המדינה של השנה הבאה, שנת 2015.